Απόψεις εκπαιδευτικών γενικών τάξεων και τμημάτων ένταξης για τις σχέσεις μαθητών με ήπια νοητική ανεπάρκεια και μαθησιακές δυσκολίες με τους συνομηλίκους τους στο δημοτικό σχολείο
Creators: name: Καραμητόπουλος, Θεόδωρος Γεωργίου
Publisher: name: Aristotle University of Thessaloniki
Year: 2016
Subjects: τμήμα ένταξης
ήπια νοητική ανεπάρκεια
μαθησιακές δυσκολίες
κοινωνικές σχέσεις μαθητών
resource room
mild intellectual disability
learning difficulties
studentsʼ social relationships

description: Η εργασία διερευνά τις απόψεις δασκάλων γενικών τάξεων και τμημάτων ένταξης σχετικά με τον κοινωνικοποιητικό ρόλο του τμήματος ένταξης για τους μαθητές με Ήπια Νοητική Ανεπάρκεια (Η.Ν.Α.) και Μαθησιακές Δυσκολίες (Μ.Δ.) στο δημοτικό σχολείο. Η εξέλιξη του θεσμού στο εκπαιδευτικό σύστημα και η σχετική βιβλιογραφία αναδεικνύουν την άποψη πως η λειτουργία των εν λόγω τμημάτων επικεντρώνεται ανισοβαρώς στη μαθησιακή παραμελώντας την κοινωνική ανάπτυξη των μαθητών. Στην έρευνα συμμετείχαν 34 εκπαιδευτικοί σχολείων από σχολικές μονάδες της Πελοποννήσου, της Μακεδονίας, της Θράκης και της Δυτικής Ελλάδας. Μεθοδολογικά αξιοποιήθηκε ποσοτική ερευνητική μέθοδος με χρήση ερωτηματολογίου. Οι απόψεις των εκπαιδευτικών διερευνήθηκαν μέσω του Ερωτηματολογίου Σχέσεων Συνομηλίκων των Tzouriadou, Barbas, Vouyoukas, &amp; Anagnostopoulou (2013), στο οποίο προστέθηκε ένας επιπλέον άξονας για τη σχέση της συμπεριφορά και επίδοσης των μαθητών στην τάξη. Συλλέχθηκαν δεδομένα για 52 μαθητές, 26 από τους οποίους είχαν διάγνωση Η.Ν.Α. και 26 Μ.Δ.. Η στατιστική επεξεργασία των συσχετίσεων των μεταβλητών του ερωτηματολογίου έγινε με τη βοήθεια του λογισμικού SPSS (v.23). Συνοπτικά, η έρευνα ανέδειξε ότι οι μαθητές με Μ.Δ. εμφανίζουν ελαφρώς θετικότερη εικόνα από εκείνους με Η.Ν.Α. ως προς την κοινωνική τους εικόνα, καθώς οι σχέσεις που συνάπτουν εμφανίζουν περισσότερα ποιοτικά χαρακτηριστικά. Και στις δύο ομάδες μαθητών, οι δυσκολίες που αντιμετωπίζουν σε μαθησιακό επίπεδο επηρεάζουν την κοινωνική τους εικόνα, καθώς αμφότεροι αντιμετωπίζουν δυσκολίες στη διαχείριση προβληματικών καταστάσεων στις διαπροσωπικές τους σχέσεις. Καταληκτικά, ο θεσμός του τμήματος ένταξης, όπως υπηρετείται στο ελληνικό εκπαιδευτικό σύστημα, δε φαίνεται να συμβάλλει στη δημιουργία φιλικών σχέσεων των μαθητών με Η.Ν.Α. και Μ.Δ. με τους συνομηλίκους τους. Στον αντίποδα, η λειτουργία του σε κοινωνικό επίπεδο φαίνεται να επικεντρώνεται στη συμμόρφωση των μαθητών με τους κανόνες της σχολικής μονάδας.
description: The present thesis explores the views of general room teachers and resource room teachers for the socialization role of resource room institute for students with Mild Intellectual Disabilities (M.I.D.) and Learning Difficulties (L.D.) in elementary school. The evolution of the institution in the Hellenic educational system and the relative literature highlight the view that the function of resource rooms focuses mainly on studentsʼ learning development while neglecting the social factor. The survey involved 34 elementary school teachers from schools in Peloponnese, Macedonia, Thrace and Western Greece. As far as methodology is concerned, quantitative research method was utilized by use of questionnaire. The views of teachers were explored through Peer Relations Questionnaire of Tzouriadou, Barbas, Vouyoukas, &amp; Anagnostopoulou (2013), in which an additional axis was added concerning the relation between classroom behavior and school performance. Data was collected for 52 students, 26 of whom were diagnosed with M.I.D. and 26 with M.D.. Statistical analysis of correlations of the questionnaire variables was made using the statistical package SPSS (version 23). To sum up, the survey showed that students with L.D. present a slightly more positive picture than those with M.I.D. concerning their social image, as they appear to have more qualitative characteristics. In both groups of students, the difficulties encountered in learning level affect their social image, as both have difficulties in managing problematic situations in interpersonal relations. In conclusion, the resource room institution as served in the Hellenic educational system does not seem to contribute to the establishment of friendly relations between students with M.I.D. and M.D and their peers. On the contrary, its function towards studentsʼ social development seems to focus on the compliance of students with school rules.